OpenLLM-France/wikimedia huggingface dataset:
# Jo Jorgensen

Jo Jorgensen (Libertyville, 1 de maig de 1957) és una acadèmica i activista política estatunidenca. És la nominada del Partit Llibertari a les eleccions presidencials dels Estats Units de 2020. Havia format part de la candidatura de Harry Browne a les eleccions presidencials de 1996 com a candidata a la vicepresidència. També fou la candidata llibertària a les eleccions de 1992 al 4t districte congressual de Carolina del Sud, on rebré 4.286 vots (un 2,2% del total).

## Campanya presidencial de 2020

El 13 d'agost de 2019, Jorgensen va presentar documentació a la Comissió Electoral Federal per presentar-se com a llibertària a les eleccions de 2020. Va anunciar formalment la campanya el 2 de novembre de 2019 a la convenció del Partit Llibertari de Carolina del Sud, abans de participar al debat oficial dels llibertàris de Carolina del Sud.
A les primàries llibertàries no vinculats, Jorgensen va ser la segona en vot popular i va guanyar dos de les dotze primàries celebrades.
El 23 de maig de 2020, Jorgensen va esdevenir la candidata oficial del Partit Llibertari a la presidència dels Estats Units, la primera dona en aconseguir-ho i l'única candidata dona amb accés a 270 vots electorals el 2020. Spike Cohen, un desconegut a la política convencional, va ser nominat candidat a la vicepresidència. Aquell mateix dia, els seus seguidors van recuperar l'eslògan no oficial de la campanya de Hillary Clinton el 2016: «Estic amb ella». L'eslògan va arribar a ser tendència a Twitter i va arribar a la premsa nacional.

## Referències

* ↑ Winger, Richard. «Jo Jorgensen Wins Libertarian Presidential Nomination on Fourth Vote» (en anglès americà). Ballot Access News, 23-05-2020. [Consulta: 13 agost 2020].
* ↑ «Greenville Woman To Run For Vice President» (en anglès). Herald-Journal, 11-07-1996. [Consulta: 13 agost 2020].
* ↑ «JORGENSEN, JO - Candidate overview» (en anglès). FEC.gov. [Consulta: 13 agost 2020].
* ↑ Welch, Matt. «Candidates Vie to Represent the Libertarian Wing of the Libertarian Party» (en anglès americà). Reason, 07-11-2019. [Consulta: 13 agost 2020].
* ↑ Doherty, Brian. «Jo Jorgensen Wins Libertarian Party Presidential Nomination» (en anglès americà). Reason, 24-05-2020. [Consulta: 13 agost 2020].
* ↑ Steinhauser, Paul. «Libertarians pick first female presidential nominee» (en anglès americà). Fox News, 25-05-2020. [Consulta: 13 agost 2020].
* ↑ Obeidallah, Dean. «Opinion: The truth about 'I'm with her'» (en anglès). CNN, 03-06-2020. [Consulta: 13 agost 2020].
# Jo Mersa Marley

Joseph Mersa Marley (Kingston, 12 de març de 1991 - Miami, 27 de desembre del 2022), més conegut com Jo Mersa, va ser un cantant estatunidenc originari de Jamaica. Era fill de Stephen Marley i net del músic de reggae Bob Marley.

## Biografia

Marley va passar els seus primers anys a Jamaica, on va assistir a l'escola Saints Peter and Paul abans de traslladar-se a Florida per a estudiar al Palmetto High School i al Miami Dade College on va graduar-se en Enginyeria de So.
Va publicar la seva primera cançó, «My girl», el 2010, i el 2014 va publicar a través d'iTunes i Spotify l'EP Confortable. També va col·laborar en l'àlbum guanyador d'un Grammy Strictly roots (2015), de Morgan Heritage. El 2016 va participar en l'àlbum del seu pare, Revelation part 2: The fruit of life, a la cançó «Revelation party».
Va morir la matinada del 27 de desembre del 2022 en un lloc proper a la ciutat de Miami, on va ser trobat inconscient dins del seu vehicle després d'haver patit un atac d'asma. «Burn it down», «No way out» i «Made it» van ser algunes de les seves cançons més conegudes.

## Discografia

* Comfortable (2014)
* Eternal (2021)

## Referències

* ↑ «Happy Birthday Joseph "Jo Mersa" Marley !». www.reggae4u.org. Arxivat de l'original el d’octubre 22, 2016. [Consulta: 27 desembre 2022].
* ↑ http://www.jamaicaobserver.com/entertainment/Jo-Mersa--comfortable-in-his-own-skin_16811135&template=MobileArticle Arxivat 2018-01-09 a Wayback Machine. Jamaica Observer, Jo Mersa Marley: Comfortable in his own skin, 6 June 2014
* ↑ «Strictly Roots - Morgan Heritage | Songs, Reviews, Credits | AllMusic». AllMusic. [Consulta: 27 desembre 2022].
* ↑ 324cat. «Mor als 31 anys el músic Jo Mersa Marley, net del rei del reggae Bob Marley». 324cat, 28-12-2022. [Consulta: 29 desembre 2022].
* ↑ «Muere a los 31 años Joseph "Jo Mersa" Marley, nieto de Bob Marley» (en castellà). Bio Bio Chile, 27-12-2022. [Consulta: 27 desembre 2022].
* ↑ «Muere Joseph “Jo” Mersa Marley, nieto del legendario Bob Marley» (en castellà). El Heraldo de México. [Consulta: 28 desembre 2022].
# Ésdansa

Ésdansa, és un festival de la dansa d'arrel tradicional, des de les danses vives fins a les noves propostes de creació i al món professional passant pels esbarts i altres disciplines de creació que s'organitza a Les Preses el mes d'agost.
El seu origen es troba en el Festival Internacional de Música i Dansa de Les Preses creat l'any 1982, que el 2002 va apostar per la innovació i la renovació en el camp de la dansa tradicional a través de cinc eixos de treball: creació, patrimoni, interculturalitat, projecció i participació, creant així aquest nou festival.
El festival incentiva la producció de noves propostes amb la col·laboració d'altres entitats i institucions com la Direcció General de Cultura Popular, Associacionisme i Acció Culturals del Departament de Cultura de la Generalitat de Catalunya i a l'aliança amb la FiraMediterrània de Manresa, el Festival Sismògraf d'Olot, la Federació d'Ateneus de Catalunya i El Graner-Centre de creació del cos i el moviment, tot participant en el Premi Delfí Colomé que reconeix el millor projecte de creació i producció en dansa d'arrel tradicional.
La programació del festival es basa en la presentació de propostes artístiques, d'àmbit local i de cultures d'arreu del món per la creació i en la participació activa dels espectadors, com per exemple els tallers de formació de dansa tradicional que estan destinats tant a infants com a adults.
Amb els anys, aquest festival s'ha consolidat, com un dels esdeveniments de cultura tradicional i popular de Catalunya, amb una infraestructura entre espectadors, artistes i organització, que mou prop de 10.000 persones.

## Referències

* ↑ catalunya.com. «Festival Ésdansa | Esdeveniments - Agenda | Catalunya.com» (en catalan). [Consulta: 20 abril 2017].
* ↑ «Notícies de Ésdansa - Diari de Girona». [Consulta: 20 abril 2017].
* ↑ G-Soft. «Ésdansa, el festival de la dansa i la música d'arrel tradicional - Musicat». [Consulta: 20 abril 2017].
* ↑ «Ésdansa - Festival Internacional de Música i Dansa de Les Preses | Festivals | Cultura | Què fer | Costa Brava Pirineu de Girona». [Consulta: 20 abril 2017].
* ↑ «Premi Delfí Colomé» (PDF). Arxivat de l'original el 2017-04-21. [Consulta: 20 abril 2017].
* ↑ «Les Preses Ésdansa». Núvol.

## Enllaços externs

* Ésdansa - Lloc web oficial
# Jonesboro (Indiana)

Jonesboro és una població dels Estats Units a l'estat d'Indiana. Segons el cens del 2006 tenia 1.792 habitants.

## Demografia

Segons el cens del 2000, Jonesboro tenia 1.887 habitants, 768 habitatges, i 545 famílies. La densitat de població era de 857,1 habitants/km².
Dels 768 habitatges en un 32,4% hi vivien nens de menys de 18 anys, en un 54,6% hi vivien parelles casades, en un 12,8% dones solteres, i en un 29% no eren unitats familiars. En el 25% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,4% tenia menys de 18 anys, un 7,6% entre 18 i 24, un 29,4% entre 25 i 44, un 24,3% de 45 a 60 i un 13,3% 65 anys o més.
L'edat mediana era de 37 anys. Per cada 100 dones de 18 o més anys hi havia 90,1 homes.
La renda mediana per habitatge era de 36.974$ i la renda mediana per família de 42.036$. Els homes tenien una renda mediana de 33.611$ mentre que les dones 21.042$. La renda per capita de la població era de 16.723$. Entorn del 4,1% de les famílies i el 6,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jonesboro». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Jonesboro». American Fact Finder. Oficina del Cens dels Estats Units, 12-01-2010.
# Jonestown (Comtat de Columbia)

Jonestown és una concentració de població designada pel cens dels Estats Units a l'estat de Pennsilvània. Segons el cens del 2000 tenia 34 habitants.

## Demografia

Segons el cens del 2000, Jonestown tenia 34 habitants, 15 habitatges, i 10 famílies. La densitat de població era de 42,3 habitants per quilòmetre quadrat.
Dels 15 habitatges en un 20% hi vivien nens de menys de 18 anys, en un 53,3% hi vivien parelles casades, en un 13,3% dones solteres, i en un 33,3% no eren unitats familiars. En el 26,7% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,8.
Per edats la població es repartia de la següent manera: un 14,7% tenia menys de 18 anys, un 5,9% entre 18 i 24, un 32,4% entre 25 i 44, un 14,7% de 45 a 60 i un 32,4% 65 anys o més.
L'edat mediana era de 44 anys. Per cada 100 dones de 18 o més anys hi havia 70,6 homes.
La renda mediana per habitatge era de 46.875 $ i la renda mediana per família de 46.875 $. Els homes tenien una renda mediana de 33.750 $ mentre que les dones 21.250 $. La renda per capita de la població era de 18.193 $. Cap de les famílies i el 7,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jonestown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Jonestown». American Fact Finder. Oficina del Cens dels Estats Units, 12-01-2010.
# Fratta Todina

Fratta Todina és un comune (municipi) de la Província de Perusa, a la regió italiana d'Úmbria, situat uns 30 km al sud de Perusa. L'1 de gener de 2018 tenia 1.821 habitants.
Fratta Todina limita amb els municipis de Collazzone, Marsciano, Monte Castello di Vibio, San Venanzo i Todi.
Entre les esglésies de la població destaca la de San Sabino. Fora de la ciutat, al barri de Santa Maria della Spineta, es troba el convent del mateix nom i l'església adjunta de Santa Maria Assunta.

## Referències

* ↑ «Resident population on 1st January 2018» (en anglès). ISTAT. [Consulta: 19 març 2019].

## Enllaços externs

* Fratta Todina - Lloc web oficial (italià)
# Frau Cramer

Catharina (Vrouw) Schrader Cramer (1656 - 1746) va ser una destacada llevadora neerlandesa, coneguda pel seu ampli registre de naixements, de principis de l'edat moderna.
Schrader viatjava per assistir en parts difícils, tot i que acostumava a visitar a Dokkum. El seu diari, Memory book van de Vrouwens, conté gairebé 3.000 entrades de les seves experiències en parts. Al llarg de la seva carrera, no el mantenia com a diari mèdic, sinó que era un registre. Juntament amb els detalls del naixement, contenia informació financera, dades de la mare i pregàries. Schrader també escrivia un diari separat d'intervencions ginecològiques i quirúrgiques. Tenia el mateix detall que els seus casos de naixement.

## Referències

* ↑ Eccles, 479
* ↑ Marland, Mother and Child Were Saved: The Memoirs (1693-1740) of the Frisian Midwife Catharina Schrader, 7
* ↑ Marland, Mother and Child Were Saved: The Memoirs (1693-1740) of the Frisian Midwife Catharina Schrader, 8

## Bibliografia

* Eccles, Audrey. “Mother and Child Were Saved: The Memoirs (1693–1740) of the Frisian Midwife Catharina Schrader.” Medical History 32.4 (1988).
* Marland, Hilary, ed. The Art of Midwifery: Early Modern Midwives in Europe. Routledge, 2005. 256. Print.
# Front d'Estudiants

El Front d'Estudiants és una organització estudiantil impulsada per diferents associacions estudiantils. Agrupa estudiants dels nivells d' educació secundària, batxillerat, formació professional, conservatori i universitari. Des de la seva creació, el FdE demanda tres reivindicacions concretes:
Retirada del decret 3+2. Derogació de la LOMQE. Pràctiques remunerades per als estudiants de formació professional.
El FdE es defineix a si mateix com una organització estudiantil de base i democràtica. De forma més genèrica reivindica una educació pública, gratuïta i de qualitat. El FdE es configura davant la necessitat de canviar la dinàmica desenvolupada per les organitzacions estudiantils majoritària a les quals acusa de "inacció" davant les últimes mesures educatives. És hereva de l'antic Front Estudiantil Unitari.
Des del congrés fundacional al desembre de 2015, el FdE ha participat en diverses manifestacions estudiantils i el 3 de març de 2016 va convocar una vaga estudiantil estatal sense el suport del Sindicat d'Estudiants. El FdE va secundar en algunes comunitats autònomes la vaga del 14 d'abril de 2016 convocada pel Sindicat d'Estudiants. Ja des dels seus inicis el Front ha basat el seu discurs en la diferenciació amb el SE i l'atac a aquesta organització, a la qual qualifiquen com un col·lectiu "vertical, antidemocràtic i sense presència i treball real en els centres educatius".
El FdE va prendre part activa en les vagues d'alumnes i de pares i mares convocades respectivament pel Sindicat d'Estudiants i per la Confederació Espanyola d'Associacions de Pares i Mares de l'Alumnat (CEAPA) pel 26 d'octubre de 2016 a contra de la LOMQE i, sobretot, de les noves revàlides que el Govern pretenia implantar aquest mateix curs.
El FdE no donà suport a la vaga convocada pel Sindicat d'Estudiants per al 24 de novembre, que va tenir un seguiment menor que el de la jornada anterior. Aquell mateix mes el FdE es converteix en membre oficial de la Plataforma Estatal per l'Escola Pública.
Després d'entrar a formar part de la Plataforma estatal per l'Educació Pública, el FdE al costat les organitzacions integrants de la mateixa anunciaren una vaga general educativa per al 9 de març de 2017.
# Fougères-sur-Bièvre

Fougères-sur-Bièvre és un municipi francès, situat a la regió del Centre - Vall del Loira, al departament del Loir i Cher.
# Frontera entre Romania i Bulgària

La frontera entre Romania i Bulgària es la frontera internacional entre Romania i Bulgària, ambdós estats membres de la Unió Europea i integrats en l'espai Schengen. Té una longitud total de 631,3 kilòmetres, dels quals 470 kilòmetres corresponen al tàlveg del Danubi, 139,1 kilòmetres formen una frontera terrestre entre el Danubi (sortida a l'est de la vila de Silistra) i el mar Negre (entre la vila búlgara de Durankulak i la vila romanesa de Vama Veche) i 22,2 kilòmetres de frontera marítima (aigües territorials).

## Traçat

Comença al trifini entre Romania, Bulgària i Sèrbia. Durant la major part de la seva longitud, la frontera segueix el curs del riu Danubi inferior fins a la ciutat de Silistra, on el riu continua cap al nord cap al territori romanès. A l'est d'aquest punt, la frontera terrestre passa per la regió històrica de Dobruja, dividint-la en Dobrudja Septentrional a Romania i la Dobrudja Meridional a Bulgària. Acaba al trifini entre Bulgària, Romania i Ucraïna. El traçat oriental final de la frontera, un 25% del total, acaba al litoral del mar Negre gairebé a l'altura del paral·lel 45° nord.

## Història

El traçat actual fou establert per una comissió internacional el 1878 arran de la independència del Regne de Bulgària i del Regne de Romania. La part terrestre travessa una zona que aleshores encara era poblada majoritàriament per turcs i tàtars musulmans, i va formant vores en funció de les bosses lingüístiques de les minories cristianes búlgara al sud i romanesa al nord.
El traçat terrestre fou modificat quatre cops, el 1913 (annexió per Romania de la Dobrudja Meridional), en 1918 (primera restitució, i annexió búlgara d'una part de la Dobrudja romanesa), en 1919 (retorn al traçat de 1913) i el 1940 (segona restitució definitiva de la Dobrudja Meridional a Bulgària).

## Passos fronterers

* Vidin-Calafat (Pont Nova Europa): carretera, ferrocarril
* Oriàhovo-Bechet: ferri
* Nikòpol-Turnu Măgurele: ferri
* Svixtov-Zimnicea: ferri
* Russe-Giurgiu (Pont del Danubi): carretera, ferrocarril
* Silistra-Ostrov: carretera
* Kainardja-Lipnița: carretera
* Kardam-Negru Vodă: carretera, ferrocarril
* Durankulak-Vama Veche: carretera

## Referències

* ↑ «Romania». The World Factbook. Central Intelligence Agency.
* ↑ Anuarul Statistic al României édition 2007.
* ↑ Fred M. Shelley Nation Shapes: The Story Behind the World's Borders, p.23-24
* ↑ Ewan W. Anderson International Boundaries: A Geopolitical Atlas, p. 130-132
* ↑ «Romania, Bulgaria Open New Border Crossing». New York Times, 03-10-2017 [Consulta: 4 octubre 2017].
# José Luis Bilbao Ereñozaga

José Luis Bilbao Ereñozaga (Gatika, Biscaia, 27 de març de 1938) va ser un ciclista basc professional entre 1963 i 1968.

## Palmarès

* 1964
** 3r al Circuit de Getxo
* 1965
** 3r al Gran Premi de Laudio

## Enllaços externs

* Palmarès a sitiodeciclismo.net
* Palmarès a museociclismo.it
* Palmarès a cyclebase.nl
# José Luis Barcelona

José Luis Barcelona (Borja, 24 de setembre de 1932 - Barcelona, 8 de gener de 2017) va ser un periodista aragonès.

## Biografia

Després d'acabar el batxillerat, es va traslladar a Barcelona i va treballar en la banca durant cinc anys. Més endavant va iniciar la seva carrera professional al món de les comunicacions, entrant a Radio Juventud com a locutor i actor.
Va ingressar a TVE el 1959 per oposició. Va ser un dels pioners que van estar presents en el naixement i el primer desenvolupament de Televisió Espanyola. Des dels estudis de Miramar, inaugurats el 1959, i al mateix temps que altres professionals, com Mario Cabré, Federico Gall o Mario Beut, José Luis Barcelona va presentar nombrosos espais de varietats, concursos, entrevistes fins a retirar-se definitivament del món professional.
Fou enterrat al Cementiri de Collserola.

## Programes de televisió

* Música en su pantalla (1959)
* Primer aplauso (1959)
* Club del martes (1960-1961)
* Orbe (1961)
* Discorama (1964-1965)
* Reina por un día (1964-1965)
* Lección de ocio (1964-1965)
* Eurofestival (1964)
* Salto a la fama (1964)
* Kilómetro lanzado (1966)
* Musical (1967)
* Carrusel del domingo (1970)
* Canciones de una vida (1979-1980)

## Referències

* ↑ «Muere José Luis Barcelona, pionero en Televisión Española». La Vanguardia, 09-01-2017 [Consulta: 9 gener 2017].

## Enllaços externs

* José Luis Barcelona a Eldoblaje.com (castellà)
* Biografia a l'Associació Professional d'Especialistes en Informació (castellà)
# José Luis Blanco

José Luis Blanco és el nom dels següents personatges:
* José Luis Blanco Soto (Armunia, 1952), ciclista espanyol
* José Luis Blanco Quevedo o Josep Lluís Blanco Quevedo (Lloret, 1975), atleta català
# Jurgis Baltrušaitis

«Jurgis Baltrušaitis» té aquests significats:
* Jurgis Baltrušaitis, (1873-1944), poeta simbolista i diplomàtic lituà (pare del següent)
* Jurgis Baltrušaitis, (1903-1988), historiador de l'art lituà (fill de l'anterior)
# Jurgis Šaulys

Jurgis Šaulys (Balsėnai, 5 de maig de 1879 - Lugano, 18 d'octubre de 1948) fou un economista, diplomàtic i polític lituà, i un dels vint signants de la Declaració d'Independència de Lituània de 1918.
Šaulys estudià a l'escola secundària de Palanga i va assistir al Seminari Teològic de Kaunas. Va ser acomiadat del seminari per la seva participació en el movient Knygnešiai, que difonia materials publicats en lituà, una pràctica prohibida en aquell moment. Després de mudar-se a Vílnius el 1900, va continuar les seves actitivitats polítics, va esdevenir un dels 12 Apòstols del moviment per la independència, i va ser un dels fundadors del Partit Democràtic de Lituània. Se'n va anar a Suïssa per estudiar Econòmiques a la Universitat de Berna, on va rebre el seu doctorat el 1912, però, amb tot i això, seguí contribuint en aquestes activitats des de l'estranger.
De retorn a Vílnius el 1912, va editar el Lietuvos žinios (Notícies de Lituània). Després de l'esclat de la Primera Guerra Mundial treballà en diverses organitzacions caritatives. Fou membre de la Conferència de Vílnius, va ser elegit secretari general del subsegüent Consell de Lituània, i va signar l'Acta d'Independència el 1918.
Šaulys va entrar al servei diplomàtic immediatament després, on va servir com a llegat a Alemanya, Suïssa, el Vaticà i Polònia. Arran de la invasió alemanya de Polònia el 1939, es va traslladar a Lugano a Suïssa amb la seva dona, la cantant d'òpera italià Mafalda Salvatini, en qualitat d'ambaixador de Lituània a Berna fins que la legació va ser tancada el 1946. Va morir a Lugano el 1948.
Destacat bibliòfil, va donar gran part de la seva col·lecció a la Universitat Vytautas el Gran, i la resta de la seva col·lecció es manté en la Universitat de Pennsylvania.

## Referències

* "Šaulys, Jurgis". Encyclopedia Lituanica V: 78-79. (1970-1978). Ed. Simas Sužiedėlis. Boston, Massachusetts: Juozas Kapočius. LCC 74-114275.
# Funció quasi-periòdica

En matemàtiques, una funció quasi periòdica és una funció que té una certa semblança amb una funció periòdica. Una funció $f$ és quasi periòdica amb quasiperíode $\omega$ si $f(z+\omega )=g(z,f(z))$, on $g$ és una funció " més simple " que $f$. El que vol dir ser " més simple " és vague.
Un cas simple (de vegades anomenat quasi periòdic aritmètic) és si la funció obeeix l'equació:
$f(z+\omega )=f(z)+C$
Un altre cas (de vegades anomenat quasi periòdic geomètric) és si la funció obeeix l'equació:
$f(z+\omega )=Cf(z)$
Un exemple d'això és la funció theta de Jacobi, on
$\vartheta (z+\tau ;\tau )=e^{-2\pi iz-\pi i\tau }\vartheta (z;\tau ),$
demostra que per arreglat $\tau$ té quasiperíode $\tau$; també és periòdic amb el període un. Un altre exemple el proporciona la funció sigma de Weierstrass, que és quasi periòdica en dos quasiperiodes independents, els períodes de la funció Weierstrass ℘ corresponent.
Funcions amb una equació funcional additiva
$f(z+\omega )=f(z)+az+b\$
també s'anomenen quasi periòdiques. Un exemple d'això és la funció zeta de Weierstrass, on
$\zeta (z+\omega ,\Lambda )=\zeta (z,\Lambda )+\eta (\omega ,\Lambda )\$
per a un η independent de z quan ω és un període de la corresponent funció de Weierstrass ℘.
En el cas especial on $f(z+\omega )=f(z)\$ diem que f és periòdica amb període ω a la xarxa de períodes $\Lambda$.

## Senyals quasi periòdics

Els senyals quasi periòdiques en el sentit de processament d'àudio no són funcions quasi periòdiques en el sentit definit aquí; en canvi tenen la naturalesa de funcions gairebé periòdiques i aquest article s'ha de consultar. La noció més vaga i general de quasiperiodicitat té encara menys a veure amb les funcions quasi periòdiques en el sentit matemàtic.
Un exemple útil és la funció:
$f(z)=\sin(Az)+\sin(Bz)$
Si la relació A / B és racional, aquest tindrà un període real, però si A / B és irracional no hi ha període veritable, sinó una successió de períodes "quasi" cada cop més precisos.

## Referències

* ↑ Mitropolsky, Yu A.; A. M. Samoilenko, D. I. Martinyuk. Systems of Evolution Equations with Periodic and Quasiperiodic Coefficients (en anglès). Dordrecht: Springer Netherlands, 1993, p. 108. ISBN 978-94-011-2728-8. OCLC 840309575.
* ↑ «quasiperiodic function» (en anglès). [Consulta: 7 juliol 2024].
* ↑ John. «Quasiperiodic functions» (en anglès americà), 13-02-2023. [Consulta: 7 juliol 2024].
* ↑ Weisstein, Eric W. «Quasiperiodic Function» (en anglès). [Consulta: 7 juliol 2024].